СаIуда Iаьрбийчоьнан верасан принц Нохчийчу хьошлагIа кхайкхина Кадыров Рамзана. ВКонтактерчу шан социалан машанехь бина цо и хаам. "Оьрсийчоьнна а, СаIуда Iаьрбийчоьнна а юкъахь политикан, экономикан юкъаметтигаш шоръярехь, чIагIъярехь кхи цхьа гIулч а яьккхина тахана. Оьрсийчоьнан президенто Путин Владимира вайн пачхьалкхе кхайкхина верасан эла Салман бен Мухьаммад. Кремлехь Путина а, элан а хиллачу цхьанакхетарехь Оьрсийчоьнан делегат санна ас а дакъалецира.